《风入松 元州画赠素安联床夜话图》
明代·彭年

雨余山阁洗炎嚣，绛烛频烧。故人住近携琴至，岂烦折简相邀。

新瓮景山斟酌，小团鸿渐烹调。画檐风动响芭蕉，梧竹翛翛。

石床凉思清肌骨，纨扇都抛。辨马极谈申旦，闻鸡起舞中宵。

作者简介：（1505—1567）苏州府长洲人，字孔嘉，号隆池山樵。好学工书，有文名。与文徵明友善。家贫嗜酒，然除文字交外，不受升粟之馈，卒以贫困终。有《隆池山樵集》。